**ELŐTERJESZTÉS**

Bonyhád Város Képviselő - testületének 2018. február hó 15. nap

rendes/rendkívüli testületi ülésére

|  |  |
| --- | --- |
| Tárgy: | A Bonyhádi Varázskapu Bölcsőde és Óvoda továbbképzési programjának jóváhagyása |
| Előterjesztő: | Dr. Puskásné dr. Szeghy Petra |
| Előterjesztést készítette: | Dr. Puskásné dr. Szeghy Petra  Horváth Klára a melléklet tekintetében |
| Előterjesztés száma: | 35. sz. |
| Melléklet: | 1 db (helyszíni kiosztással) |
| Előzetesen tárgyalja: | Humán Bizottság |
| Az előterjesztés a jogszabályi feltételeknek megfelel: | dr. Puskásné dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

A nemzeti köznevelésről szóló 2011. évi CXC. törvény (a továbbiakban: Nkt.) 83. § (2) bekezdés g.) pontja a fenntartó jogkörébe adja intézménye továbbképzési programjának jóváhagyását.

A pedagógus-továbbképzésről, a pedagógus-szakvizsgáról, valamint a továbbképzésben részt vevők juttatásairól és kedvezményeiről szóló 277/1997. (XII.22.) kormányrendelet (továbbiakba: kormányrendelet) határozza meg a fenti jogszabályhely részleteit. Így azt is, hogy ezen továbbképzési tervet minden év március 15-ig kell elfogadni.

Az Nkt. 62. § (2) bekezdés alapján a pedagógus hétévenként legalább egy alkalommal - jogszabályban meghatározottak szerint - továbbképzésben vesz részt.

A kormányrendelet értelmében a pedagógiai program figyelembe vételével öt évre szóló továbbképzési tervet kell készítenie az intézmény vezetőjének, melynek felülvizsgálatára a fenntartónak évente sort kell kerítenie.

A nevelési-oktatási intézmény vezetője a továbbképzési program végrehajtására egy nevelési évre szóló beiskolázási tervet készít. A továbbképzési program négy részből áll. A továbbképzési program részei:

a) a szakvizsgára vonatkozó alprogram,

b) a továbbképzésre vonatkozó alprogram,

c) a finanszírozási alprogram,

d) a helyettesítésre vonatkozó alprogram.

Tisztelt Képviselő-testület! Igazgató asszony kérésére, valamint az intézményi költségvetés összeállítására tekintettel a továbbképzési program kiküldésére csak a hétfői napon kerül sor. Megértésüket köszönöm!

**Határozati javaslat:**

Bonyhád Város Önkormányzati Képviselő-testülete a köznevelésről szóló 2011. évi CXC. törvény 83. § (2) g.) pontjában kapott felhatalmazás alapján a Bonyhádi Varázskapu Óvoda és Bölcsőde továbbképzési programját a határozat 1. melléklete szerinti tartalommal jóváhagyja.

Határidő: -

Bonyhád, 2018. február 9.

Dr. Puskásné dr. Szeghy Petra

jegyző